# Država (regija) i jezik

Majk
Mekbrajd
&Mike.McBride.mail;
Krišna
Tateneni
&Krishna.Tateneni.mail;
Dragan
Pantelić

    falcon-10@gmx.de

prevod
2010-08-19
4.5
KDE
Sistemske postavke
lokalitet
država
jezik

## Država (regija) i jezik

Ovaj modul Sistemskih postavki KDE‑a omogućava vam prilagođavanje opcija koje zavise od dela sveta u kom živite. Modul se sastoji od pet jezičaka, od kojih je svaki detaljno opisan sekcijama koje slede.

U većini slučajeva možete jednostavno izabrati državu i jezik, a ostale opcije će biti postavljene prikladno tome.

Ispod jezičaka ovog modula možete videti pregled dejstva postavki. Pored pozitivnih i negativnih brojeva, videćete primer vrednosti pozitivnih i negativnih novčanih iznosa, dugih i kratkih datuma, i vremena. Kako menjate postavke, pregled pokazuje dejstvo izmena i pre nego što ih primenite.

### Lokalitet

Pri vrhu pod ovim jezičkom možete izabrati željenu državu ili regiju.

Kad kliknete na izmeni..., iskače dijalog koji nabraja države po grupama. Izborom jedne od regija dobićete spisak država pod njome grupisane.

Postavke za brojeve, novac, datum i vreme biće automatski prebačene na odgovarajuće vrednosti.

Veći deo ovog jezička zauzima spisak svih dostupnih jezika. Sučelja KDE programa će biti na prvom jeziku sa spiska koji bude dostupan za dati program. Ako prvog jezika nema, pokušava se s drugim, itd.

Dugmadima levo možete premeštati istaknuti jezik nagore i nadole.

Kliknite na dugme Dodaj jezik da dodate novi jezik na spisak. Ako je taj jezik već na spisku, biće premešten na vrh.

Ako je ponuđen samo američki engleski, to znači da nijedan drugi jezik nije instaliran.

Imajte u vidu da neki programi i njihova dokumentacija možda nisu prevedeni na izabrani jezik. U tom slučaju će automatski spasti na američki engleski.

Postavke jezika i države (regije) međusobno su nezavisne. Promena jezik ne dovodi automatski do promene formata brojeva, datuma, itd. za datu državu ili regiju.

### Brojevi

Na ovoj stranici možete postaviti opcije za prikaz brojeva. Podrazumevane vrednosti su automatski izabrane na osnovu izbora države.

U polje Decimalni simbol: možete uneti znak za odvajanje decimalnog od celog dela broja. Možete zadati bilo koji znak, a najčešće korišćeni su `.` i `,`.

Slično, možete izabrati znak razdvajač za grupisanje hiljada u brojevima. Ako nema nikakvog znaka, pa ni razmaka, onda hiljade neće biti razdvajane.

U naredna dva polja zadaju se znakovi prefiksa za pozitivne i negativne brojeve zasebno. Na primer, podrazumevano za srpski je da su pozitivni brojevi bez prefiksa, a da ispred negativnih stoji `-`.

Brojčanikom Decimalna mesta: možete odrediti broj prikazanih decimala u brojevnim vrednostima, tj. broj cifara posle razdvajača decimala.

Padajući spisak Skup cifara: predstavlja skupove cifara koje se mogu koristiti umesto osnovnih arapskih u prikazu brojeva. Ako izaberete skup cifara različit od arapskog, biće primenjen samo na brojeve u jezičkom kontekstu koji dopušta taj skup (npr. arapsko-indijske cifre u programu prevedenom na arapski jezik), dok će se arapske cifre i dalje koristiti svuda drugde.

Za novčane vrednosti, razdvajač decimala i hiljada, broj decimalnih mesta i skup cifara postavljaju se zasebno, pod jezičkom Novac.

### Novac

Od regije do regije, konvencije za novčane iznose mogu se razlikovati od onih za opšte brojeve. Podrazumevane postavke verovatno će sasvim odgovarati.

Znak ili niska za predstavljanje simbola valute zasnovana je na trenutno izabranoj državi. Razdvajači decimala i hiljada, broj decimalnih mesta i skup cifara, deluju na novčane vrednosti kao i na opšte brojeve.

I za pozitivne i za negativne novčane iznose možete odrediti da li se simbol valute pojavljuje ispred ili iza brojčane vrednosti, i kako se znak vrednosti izdvaja u prikazu. Zapazite da se kao znaci za novčane iznose koriste isti simboli kao i za opšte brojeve.

Ako je popunjena kućica Valuta u prefiksu, simbol valute javlja se ispred brojčane vrednosti. Ako je kućica prazna, simbol valute sledi za brojčanom vrednošću.

Postoji pet izbora za način na koji se novčani iznos predstavlja:

- Opcija u zagradama prikazuje brojčanu vrednost omotanu parom zagrada.

- Opcija pre iznosa novca prikazuje znak ispred brojčane vrednosti, ali posle simbola valute, ako je prisutan.

- Opcija posle iznosa novca prikazuje znak posle brojčane vrednosti, ali ispred simbola valute, ako je prisutan.

- Opcija pre novca prikazuje znak ispred brojčane vrednosti, kao i ispred simbola valute, ako je prisutan.

- Opcija posle novca prikazuje znak posle brojčane vrednosti, kao i posle simbola valute, ako je prisutan.

### Vreme i datum

Ako želite da koristite neki drugi kalendarski sistem umesto gregorijanskog, možete ga izabrati iz prvog padajućeg spiska.

Naredna opcija zadaje korišćenje „nove ere“ (ne., pne.) umesto „hrišćanske ere“ (lg., pH.).

Isto tako, ako brojeve u niskama datuma i vremena treba ispisivati nekim ciframa umesto arapskih, željeni skup cifara može se izabrati iz drugog padajućeg spiska.

Ostatak ove stranice daje polja za vreme i dugi i kratki datum, u koje možete upisati formatsku nisku koja određuje način na koji se vreme i datumi predstavljaju.

Osim specijalnih kodova opisanih niže, svi ostali znakovi u formatskoj niski prikazuju se doslovno. Specijalni kodovi sastoje se od znaka `%` za kojim sledi još jedan znak, po sledećem spisku:

- Kodovi formata vremena:

  - `ČČ` — 24‑časovni sat, uvek sa dve cifre (00 do 23).

  - `čČ` — 24‑časovni sat, s jednom ili dve cifre (0 do 23).

  - `PČ` — (veliko prvo slovo) 12‑časovni sat, uvek sa dve cifre (01 do 12).

  - `pH` — (malo prvo slovo) 12‑časovni sat, s jednom ili dve cifre (1 do 12).

  - `MM` — minut, uvek sa dve cifre (00 do 59).

  - `SS` — sekunda, uvek sa dve cifre (00 do 59).

  - `AMPM` — anglosaksonsko „~!/am/“ ili „~!/pm/“ u zavisnosti od doba dana. Korisno uz `PČ` ili `pČ`.

- Kodovi formata datuma:

  - `GGGG` — godina sa četiri cifre.

  - `GG` — godina sa dve cifre.

  - `MM` — mesec, uvek sa dve cifre (01 do 12).

  - `mM` — mesec, s jednom ili dve cifre (1 do 12).

  - `MESEC` — naziv meseca.

  - `KRATMESEC` — skraćeni naziv meseca.

  - `DD` — dan u mesecu, uvek sa dve cifre (01 do 31).

  - `dD` — dan u mesecu, s jednom ili dve cifre (1 do 31).

  - `DAN` — naziv dana u sedmici.

  - `KRATDAN` — skraćeni naziv dana u sedmici.

Na kraju, data su četiri padajuća spiska iz kojih možete izabrati prvi dan sedmice u svojoj državi, prvi i poslednji radni dan u sedmici, i dan za verske običaje.

### Ostalo

Sa padajućeg spiska Format papira: možete izabrati podrazumevani format papira.

Izbor imeđu metričkih i anglosaksonskih mernih jedinica možete načiniti u padajućem spisku Sistem mera:.